KINNITATUD

RMK riigihangete osakonna juhataja

käskkirjaga nr. 1-47.2821/1

## Hanke nimetus ja viitenumber

* 1. Hanke nimetus: **RMK Kullenga taimla tootmis-olme-büroohoone rekonstrueerimise projekteerimine**
  2. Riigihanke viitenumber: 263961
  3. Klassifikatsioon: 71240000-2 arhitektuuri-, insener-tehnilise projekteerimise ja planeerimisteenused
  4. Hankemenetluse liik: avatud hankemenetlus

## Hanke läbiviija

RMK riigihangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR-i süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHR-i süsteem automaatteavituse.

### pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil [https://riigihanked.riik.ee](https://riigihanked.riik.eehanketeates) hanketeates toodud ajaks.

### pakkumuste avamine

Pakkumused avatakse hankija poolt eRHR-i keskkonnas hanketeates toodud aja saabumise järel.

## Hanke lühikirjeldus

* 1. Hanke tulemusel tellitakse projekteerimistööde ja vajalike uurimistööde tegemine ning nende töödega seotud asjaajamine aadressil Puukooli tee 1, Porkuni küla, Tapa vald, Lääne-Virumaal (katastriüksus tunnusega 78701:004:0700, kinnisvarakood KV5776) RMK Kullenga taimla tootmis-olme-büroohoone rekonstrueerimise projekteerimine.
  2. RMK Kullega taimla seemikuhoidla-tootmis-lao-olmehoone projekteerimistööde lähteülesanne (lisa 3) ning hankelepingu vorm (lisa 1) on lisatud hankedokumentidele.
     1. hanke aluseks on järgmised dokumendid (lisad 3 ja 4):
        1. RMK Kullenga kontori-tootmishoone projekteerimise lähteülesanne;
        2. Lähteülesanne projekteerimistöödeks;
        3. Kullenga taimla geoalus;
        4. Põhiplaanid;
        5. Projekteerimistingimused 2311802/01461.
  3. Pakkuja ülesandeks on eskiis-, eel-, põhi- ja tööprojekti koostamine. Koostada tuleb arhitektuurne, konstruktiivne, KV, VK, elektri ja automaatika, sisekujunduse ning heakorra projektid.
  4. Projekteerimistööde ajagraafik (projekteerimislepingu lisa 3):
     1. eskiisprojekti üleandmise tähtaeg on 3 nädalat peale lepingu sõlmimisest;
     2. eelprojekti üleandmise tähtaeg on 9 nädalat peale lepingu sõlmimisest;
     3. põhiprojekti üleandmise tähtaeg on 17 nädalat peale lepingu sõlmimisest;
     4. projekti ekspertiisi aruande üleandmise tähtaeg on 20 nädalat peale lepingu sõlmimisest;
     5. parandatud põhiprojekti üleandmise tähtaeg on 22 nädalat peale lepingu sõlmimisest;
     6. tööprojekti üleandmise tähtaeg on 26 nädalat peale lepingu sõlmimisest.

Kõik tööd peavad olema lõpetatud **hiljemalt 30.11.2023.**

* 1. Juhul, kui hankija peab vajalikuks tellida autorijärelevalve teenust, siis viiakse selleks läbi eraldi hankemenetlus.
  2. Pakkuja peab hankelepingu täitmise käigus saadavate tööde ja tulemite suhtes kuuluvad autori varalised õigused loovutama hankijale ning andma hankijale nende suhtes kuuluvate autori isiklike õiguste kasutamiseks piiramatu ainulitsentsi vastavalt lepingus sätestatud tingimustele, samuti peab pakkuja andma üle hankijale selliste tööde ja tulemite omandiõiguse.
  3. Pakkuja esitatud hankelepingu täitmisel rakendatav maksumus peab sisaldama muuhulgas autoritasu hankelepingu täitmisel saadavate tööde ja tulemite suhtes autori varaliste õiguste loovutamise ja autori isiklike õiguste hankijale kasutamiseks ainulitsentsi andmise eest, tasu tööde ja tulemite omandiõiguse tellijale üleandmise eest, samuti tasu hankelepingu täitmisel saadavate tööde ja tulemite omandiõiguse hankijale loovutamise eest.
  4. **Objektiga on kohustuslik eelnev juhendatud tutvumine** hankija määratud aegadel, erandina kokkuleppel muul ajal: **10.05. või 11.05 algusega kell 11.00**, eelnevalt registreeruda Jüri Orlov, 521 6263, e-post [Jyri.Orlov@rmk.ee](mailto:Jyri.Orlov@rmk.ee)

Kogunemiskoht: Puukooli tee 1, Porkuni küla, Tapa vald

* 1. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri. **Juhul kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.**
  2. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).
  3. Hange ei ole osadeks jaotatud, kuna hankija ei pea seda, arvestades hanke sisu, mahtu ja eeldatavat maksumust, põhjendatuks ega otstarbekaks.
  4. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

## Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR keskkonnas pakkumuse kogumaksumuse vormi, milles esitab:
     1. pakkumuse kogumaksumuse, mis sisaldab:
        1. eskiis ja eelprojekti maksumust;
        2. põhiprojekti maksumust;
        3. tööprojekti maksumust;

Hankija arvestab iseseisvalt, et 35 % pakkumuse kogumaksumusest moodustab punktis 5.1.1.1. märgitud maksumus, 50% pakkumuse kogumaksumusest moodustab punktis 5.1.1.2 märgitud maksumus ja 15% pakkumuse kogumaksumusest moodustab punktis 5.1.1.3 märgitud maksumus.

* + - 1. täiendavate projekteerimistööde ühe töötunni maksumust.
  1. Ühegi kuluartikli maksumust, mis on maksumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.
  2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse hinda ja tunnistab edukaks kõige madalama hinnaga (suurima punktisummaga) pakkumuse.
  3. Kui võrdselt odavama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse hankeleping ühe edukaks tunnistatud pakkujaga.
  2. Hankelepinguga ei võrdsustata edukaks tunnistatud pakkumust, vaid sõlmitakse eraldi leping. Hankelepingu projekt on toodud hankedokumentide lisades.
  3. Hankija soovib hankelepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

## Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

* 1. Kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;
  2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
  3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Hankelepingu vorm
  2. Lisa 2 – Pakkumuses kasutatavad vormid
  3. Lisa 3 – Lähteülesanne
  4. Lisa 4 – Projekteerimistingimused